Regeringen Lars Emil Johansen I
Regeringen Lars Emil Johansen I var Grønlands sjette regering som sad fra 17. marts 1991 til 4. april 1995. Regeringen var en flertalsregering med 7 landsstyremedlemmer heraf 5 fra Siumut og 2 fra Inuit Ataqatigiit.

Regeringsdannelse 
Ved valget til Landstinget 5. marts 1991 som blev afholdt nær udløbet af den 4-årige valgperiode, blev Siumut det største parti med 11 mandater, efterfulgt af Atassut (8 mandater), Inuit Ataqatigiit (5 mandater), Akulliit Partiiat (2 mandater) og Issittup Partiia (1 mandat). Det var derfor forventet at Siumut ville kandidere til landsstyreformandsposten, men det var ikke klart på forhånd hvem deres kandidat ville være. Lars Emil Johansen havde året forinden besejret den siddende Siumut-landsstyreformand Jonathan Motzfeldt i et kampvalg om at blive partiformand, og de ønskede begge at blive landsstyreformand. Det blev først afgjort 16. marts, 11 dage efter valget, på et fælles møde for Siumuts hovedbestyrelses- og landstingsmedlemmer hvor 10 stemte for Lars Emil Johansen og 8 for Jonathan Motzfeldt som partiets kandidat til at blive landsstyreformand. Siumut forhandlede sig dagen efter den 17. marts frem til en koalitionsaftale med Inuit Ataqatigiit.

Regeringen 
Landsstyret bestod af disse medlemmer:

|}

Kaj Egede udtrådte af landsstyret 19. maj 1992 efter en sag hvor et ørredopdrætsprojekt i Qorlortorsuaq under hans erhversdirektorat overskred budgetterne med millionbeløb. Han blev erstattet af Hans Iversen.

Referencer 

Johansen, Lars Emil 1